11 красавіка ў 18 гадзін 30 хвілін адбудзецца Аўтограф-сэсія Людмілы Рублеўскай. Нядаўна ў выдавецтве “Янушкевіч” у пісьменніцы выйшаў новы прыгодніцкі раман “Дагератып”. Кампазіцыйна раман складаецца з 2 частак: кніга знешняга кола (наш час) і кніга ўнутранага кола (мінулае). Малады вучоны Гальяш збіраецца зязджаць у Амерыку да сваёй нявесты, а кватэру, якая дасталася яму ў спадчыну ад дзеда, на некаторы час бясплатна пакідае сваёй знаёмай, дзяўчыне з дзіўным імем Сімка. Рыхтуючыся да пераезду і разбіраючы старыя дзедавы рэчы юнакі знаходзяць стары дзённік, і перад імі паўстае таямнічая гісторыя XIX стагоддзя, непасрэдна звязаная са сваякамі Гальяша Масевіча. Кніга пабачыла свет дзякуючы падтрымцы ўсіх прыхільнікаў Людмілы Рублеўскай. З іх дапамогай удалося сабраць патрэбную суму на краўдфандынгавай пляцоўцы. Кніга была прадстаўлена на Мінскай міжнароднай кніжнай выставе-кірмашы ў лютым 2017 года і атрымала высокую адзнаку чытачоў. Яна за некалькі дзён стала сапраўдным бестселерам сярод кніжных навінак 2017 года. 05.04.2017